### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. til en ny runde af Få det fikset midler, der fordeles på 22 byer/områder. På mødet den 14. december 2022 godkendte Kommunalbestyrelsen en samlet rammebevilling på 0,4 mio. kr. fra Få det fikset pulje 1, der anvendes som egenfinansiering til etablering af en multibane ved Tømmeruphallen, der har en samlet anlægssum på 4,4 mio. kr. Projektet har derudover modtaget 3,5 mio. kr. fra A.P. Møller Fonden. Aktionsgruppen i [adresse] lokalområde søger om frigivelse af deres andel på 0,5 mio. kr. fra Få det fikset pulje 2, så det fulde projekt kan realiseres.

## Indstillinger

Direktøren indstiller, at ansøgningen godkendes med en samlet rammebevilling på 0,5 mio. kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en pulje til projekter i lokalsamfundene - Få det fikset puljen. Der er afsat i alt 14 mio. fordelt med 2 mio. til byer under 200 indbyggere og landdistrikter og resten til 22 byer/områder.

Rammerne for anvendelse af puljen er følgende:

* Puljen skal anvendes til investeringer i anlæg og by-inventar, der enten ikke findes i dag eller som skal ændres/udvides. Og uanset formål skal anvendelsen være rettet mod det offentlige rum.
* Der skal etableres en demokratisk proces i hvert lokalsamfund. Og det enkelte lokalsamfund indstiller projekterne til kommunen med endelig godkendelse i Økonomiudvalget og Kommunalbestyrelsen.

Den konkrete ansøgning fra [adresse]:

På mødet den 14. december 2022 godkendte Kommunalbestyrelsen en samlet rammebevilling på 0,4 mio. kr. fra Få det fikset pulje 1, der anvendes som egenfinansiering til etablering af en multibane ved Tømmeruphallen, der har en samlet anlægssum på 4,4 mio. kr. Projektet har derudover modtaget 3,5 mio. kr. fra A.P. Møller Fonden. Aktionsgruppen i [adresse] lokalområde søger om frigivelse af deres andel på 0,5 mio. kr. fra Få det fikset pulje 2, så det fulde projekt kan realiseres.

[adresse]Kåstrup-området holdt borgermøde den 1. august 2023, hvor aktionsgruppen præsenterede forslaget om at bruge den samlede pulje på 0,5 mio. kr. til at kunne realisere det fulde projekt. Alle 38 fremmødte borgere stemte for at bruge lokalområdets Få det fikset pulje 2 til formålet.

## Økonomiske konsekvenser

Spangsbro/Kåstrup lokalområdes samlede andel af Få det fikset pulje 2 er 500.000 kr. Den samlede ansøgning til projektet er 500.000 kr.

Når projektet er gennemført og de endelige omkostninger er kendt, vil en eventuel uforbrugt del af rammen til projektet, kunne tilgå øvrige ’Få det Fikset’ projekter i [adresse].

[adresse] bemærkninger er indarbejdet i sagen.

### Sagens forløb

23-08-2023 Økonomiudvalget
Anbefales.